Реал Бетис – Барселона, предварителен преглед : Фен Клуб Барселона София и Приятели | Penya Blaugrana de Sofia i Amics
Реал Бетис – Барселона, предварителен преглед
Публикувано от Огнян Соколов на 12 май 2012, 10:50 0 коментара
Днес Барселона гостува в Севиля, за да се изправи срещу един от най-популярните клубове в Испания, Бетис. Известен е като първият футболен клуб от Андалусия, с богата история от героичните битки на терена, Шампион на Испания и две Купи на Краля във витрината си. Те са и единственият клуб ставал шампион и на трите ешалона от испанския футбол – Примера, Сегунда и Терсиера Дивисион.
Бетис се завърна в елита през настоящия сезон и направи страхотен старт от три поредни победи. Приказката обаче свърши и бе последвана от 10 поредни загуби, което им отреди място сред изпадащите. Преди последният кръг нещата са се успокоили и зелено-белите са на удобно място в средата на класирането.
На традиционната пресконференция преди мача, очаквано Гуардиола бе засипан с въпроси за оттеглянето си, на които отговори дипломатично и добави по повод на Виланова: „Той пое поста защото се чувства силен, което е ясен показател колко решителен и смел е той.“
Въпреки че този двубой не е решаващ нито за Барса, нито за Бетис, Пеп настоя, че играта ще бъде на нужното ниво и ще стане спектакъл за публиката, а и не пропусна да отбележи, че е последната официална среща преди финала след две седмици.
Стана ясно, че първоначалните планове Пинто да е титулярния страж до края на сезона няма да се осъществят след негова контузия на тренировка, но остава първи вариант за Гуардиола във финала, ако болките му отшумят.
Специалистът говори и за другите отсъстващи играчи. Алексис също няма да се появи довечера, но при нормално стечение на обстоятелствата ще е на линия за финала в Мадрид. Относно Пуйол, бе категоричен, че след възстановяването му, капитанът ще е на необходимото ниво през следващия сезон.
Запитан за Вия, Гуардиола отговори: „Той се възстановява добре, докторите обаче може да се изкажат по-ясно за неговата форма и шанса кога може да се върне в игра.“
Пеп подчерта, че най-важното предизвикателство за отбора сега, е да бъде в най-доброто си настроение за предстоящия финал с Атлетик Билбао.
[youtube]Ic53LSpXt1g&feature=player_embedded[/youtube]
Реал Бетис – Барселона може да на наблюдавате по канал ‘ТВ +’ тази вечер от 23 часа.